**Удмурт кылъя но литературая школьной олимпиадалы юанъёс.**

**2018-2019 дышетскон ар**

**11 класс**

Ортчытон дыр – 120 минут

Ваньмыз – 35 балл

**1. Наука, кудиз эскере кылъёслэсь кылдэмзэс, нимаське** *(1 балл)***:**

а) фразеология

б) лингвистика

в) этимология

**2. Фразеологизмъёсысь кельтэм кылъёссэс ватсалэ** *( 5 балл)***:**

а) **\_\_\_\_\_\_\_\_\_\_\_\_\_\_\_** коньы

б) **\_\_\_\_\_\_\_\_\_\_\_\_\_\_\_**  гырлы

в) **\_\_\_\_\_\_\_\_\_\_\_\_\_\_\_** кышно басьтэ

г) **\_\_\_\_\_\_\_\_\_\_\_\_\_\_\_** бам

д) **\_\_\_\_\_\_\_\_\_\_\_\_\_\_\_**  кут кутчаны

**3. Берыктэ зуч кылэ.** (*5 балл)*

Иностранный язык-

Выходной день -

День рождения -

Короткие ночи -

Города Татарстана -

**4. Валэктон сётэ** *(4 балл)***:**

а) существительноен верам определение –

б) *я, яке, оло, не* союзъёс луо…

в) сыче предложение, кудаз кыче ке членэз яке кыче ке членъёсыз верамтэ, но соосыз валаны луэ азьпал предложениосъя – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) послелог, частица, союз луо \_\_\_\_\_\_\_\_\_\_\_\_\_\_\_\_\_\_\_\_ вераськон люкетъёс

**5. Текстэз лыдзыса, сётэм кылъёслы но кылтэчетъёслы текстысь синонимъёсты шедьты но гожты:** *(5 балл)*

Чылкак –

Кадь –

Шыпыт –

Чусомыны –

Куддыръя –

Бусы сюрес дурын пужым сылэ. Долак огназ. Жужыт будымтэ со, лапег но кыльымтэ. Со кытчы ке мыныны потэм кенак выллем. Со дыртонъяз мазэ ке вунэтыса, таман (конялы ке) гинэ татчы дугдэм кожалод.

Сылэ. Мöзме. Малпаське…

Кырза вал но, кин кылоз? Экты вал но, кин учкоз? Пальпотыны нокин шоры, зыгыртыны но нокинэ. Котырын чал-чал, одиг лулэз но уд адзы. Юос арамын ни, емышъёс октэмын. Нош сизьыл вуиз. Чашетыса шулдыр улэмез бере, инкуазь шöдскымон чалмиз.

Дуннеын та пужым сю ар пала улэ ини. Вöзаз нокин öвöл. Пичи тылобурдоос со доры шер вуыло, дырын-дырын куака пуксьылэ, кöня ке шутэтске, кык-куинь пол каргетэ но кошке.

**6. Гожтэ** *(5 балл)***:**

а) *кутскыны* – тодмотэм ортчем дыр, 1-ти лицо, одиг лыд форма

б) *гурт* – трос лыд, люкон падеж, притяжательной итэтэн (1-ти лицо, трос лыд)

в) *горд* – трос лыд, висъясь итэтэн, сётон падеж

г) *малпаны* – условной наклонение, 2-ти лицо, трос лыд

д) *ветлыны* – али дыр, отрицательной форма, трослыко вид, 1-ти лицо, одиг лыд

**7.Шедьтэ мултэссэ.** *(4 балл).*

1) Лирика, проза, драма, эпос;

2) комедия, аллегория, трагедия, трагикомедия, водевиль;

3) стопа, ритм, литота, дактиль, ямб;

4) октава, анафора, триолет, сонет, ода;

**8.Чектэм валэктонъёс полысь «баллада» валатонлы тупасьсэ шедьты:** *(1 балл)*

1) кыче ке адямиез яке исторической учырез данъяса гожтэм кылбур;

2) историысь кыџе ке учыр вылэ инъяськыса гожтэм лэчыт сюжетэн кылбур;

3) со улонысь зэмос учыръёс (событиос) но адямиос сярысь пичи эпической произведение;

4) со паймымом яке осконтэм пуштросо, улонын зэмос луисьтэм учыръёс сярысь верос.

**9. Италмас** *(М.Петров «Италмас» поэма)* **но Дыдык** *(Кедра Митрей «Секыт зибет» роман)* пумиськысалзы ке, ма сярысь соос кенешысалзы меда? Гожтэлэ асьтэлэсь малпандэс.*(5 балл)*